
***AD/1 VERIFIKACIJA ZAPISNIKA 9. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**9. sjednice Općinskog vijeća Općine Luka, održane dana 29. studenog 2022. godine u prostorijama Općine Luka u Luki, Trg svetog Roka 1**

**Prisutni članovi Općinskog vijeća:**

1. Krešimir Tuđman, 4. Dubravko Mudrinić, 7. Željko Kostanjčar,

2. Nikolina Halambek, 5. Štefica Kos, 8. Natalija Ptujec.

3. Mladen Božić, 6. Tomislav Ferenčak,

**Odsutni članovi Općinskog vijeća:**

1. Zlatko Posavec.

**Ostali prisutni:**

1. Darko Kralj – općinski načelnik Općine Luka,

2. Ružica Posavec – službenica Jedinstvenog upravnog odjela.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara osmu sjednicu Općinskog vijeća, utvrđuje da sjednici prisustvuje osam od devet vijećnika Općinskog vijeća te da postoji kvorum.

Nadalje, predlaže i čita sljedeći dnevni red te isti daje na glasanje:

1. ***Aktualni sat,***
2. ***Verifikacija zapisnika 8. sjednice Općinskog vijeća,***
3. ***Donošenje Odluke o donošenju I. izmjena i dopuna Urbanističkog plana uređenja Gospodarske zone Luka II,***
4. ***Donošenje Odluke o izmjeni Odluke o komunalnoj naknadi,***
5. ***Donošenje Odluke o imenovanju Etičkog odbora,***
6. ***Donošenje Odluke o imenovanju Vijeća časti,***
7. ***Izvješće o stipendijama za šk./ak. god. 2022./2023.,***
8. ***Razno.***

Rezultati glasovanja: 8 (osam) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj kaže da je ovog puta mali razmak od posljednje održane sjednice Općinskog vijeća te da je najviše aktivnosti bilo oko poslova otkupa zemljišta u svrhu dobivanja građevinske dozvole za pristupnu cestu u Gospodarskoj zoni. Vezano na isto, načelnik dodaje, da su se pojavili i problemi s česticama u vlasništvu Hrvatski voda – koje su u naravi kanali, a za koje je potrebno podnijeti zahtjev za skidanje javnog dobra, kako bi se mogla ishoditi građevinska dozvola.

O drugih važnijih aktualnosti načelnik ističe uređenje unutrašnjosti društvenog doma te uređenje staza na grobljima.

***AD/1 Verifikacija zapisnika 8. sjednice Općinskog vijeća Općine Luka***

Na zapisnik nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 8. sjednice Općinskog vijeća Općine Luka.*

***AD/2 Donošenje Odluke o donošenju I. izmjena i dopuna***

***Urbanističkog plana uređenja Gospodarske zone Luka II***

Načelnik Darko Kralj kaže da se radi o veoma važnoj točki dnevnog reda koja se odnosi na razvoj i širenje Gospodarske zone Općine Luka, da je Urbanistički plan Gospodarske zone Luka II donesen prije desetak godina na inicijativu investitora AWT d.o.o. i Antunović, međutim da isto nažalost nije zaživjelo, pa se ovim izmjenama i dopunama omogućavaju druga daljnja ulaganja u Gospodarskoj zoni investitora koji je objedinio veći dio manjih čestica.

Predsjednik Općinskog vijeća Krešimir Tuđman pita koje su bile glavne izmjene. Načelnik Darko Kralj odgovara da je najviše posla u vezi izmjena bilo s Hrvatskim vodama jer traže premještanje kanala prilikom izgradnje, te promjena u vezi s povećanjem postotka izgrađenosti čestice. Vijećnik Mladen Božić pita je li mijenjan popis djelatnosti. Načelnik odgovara da nije.

Drugih prijedloga i primjedbi nema, pa se ovakav prijedlog daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se usvaja Odluka o donošenju I. izmjena i dopuna Urbanističkog plana uređenja Gospodarske zone Luka II.*

***AD/3 Donošenje Odluke o izmjeni Odluke o komunalnoj naknadi***

Načelnik Darko Kralj kaže da općenito nikad nije popularno povećanje cijena, međutim isto je nužno zbog povećanja drugih cijena, što su učinile i neke okolne općine, da su o prijedlogu raspravljali Odbor za financije, Odbor za gospodarstvo i Odbor za komunalne djelatnosti, koji su izračunima došli do određenih brojki koje obveznike ne bi opteretile previše, a bile bi značajne za proračun. Načelnik kaže da bi se povećao koeficijent zone: za 1. zonu s dosadašnjih 1,00 na 1,15 i 2. zonu s dosadašnjih 0,85 na 1,00.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja jednoglasno usvaja Odluka o izmjeni Odluke o komunalnoj naknadi.*

***AD/4 Donošenje Odluke o imenovanju Etičkog odbora***

S obzirom da još nisu prikupljeni prijedlozi za imenovanje, predsjednik Općinskog vijeća predlaže da se ova točka odradi na nekoj od sljedećih sjednica Općinskog vijeća.

***AD/5 Donošenje Odluke o imenovanju Vijeća časti***

S obzirom da još nisu prikupljeni prijedlozi za imenovanje, predsjednik Općinskog vijeća predlaže da se ova točka odradi na nekoj od sljedećih sjednica Općinskog vijeća.

***AD/6 Izvješće o stipendijama za šk./ak. god. 2022./2023.***

Predsjednik Općinskog vijeća kaže da je proveden natječaj za dodjelu stipendija, da je bilo ukupno devetnaest zahtjeva za učeničke stipendije i jedanaest zahtjeva za studentske stipendije, te da je sukladno uvjetima natječaja dodijeljeno jedanaest učeničkih stipendija i trinaest studentskih stipendija.

Rezultati glasovanja: 8 (osam) glasova ZA.

***Zaključak:*** *Konstatira se, da se, sukladno rezultatima glasovanja usvaja Izvješće o stipendijama za šk./ak. god. 2022./2023.*

***AD/7 Razno***

Vijećnica Štefica Kos predstavlja vijećnicima ponudu udruge Thearto, koja se odnosi na projekt informativno-edukativne predstave „DROGA – reci drogi NE“, namijenjene učenicima viših razreda osnovne škole, a održala bi se u popodnevnim satima, kako bi mogli doći i roditelji. Vijećnica Štefica Kos još kaže da je predstava kvalitetna i poučna jer uči djecu kako se očuvati i obraniti od droge, da je cijena predstave 2.800,00 kuna te moli za financiranje iste od strane općine, što je prihvaćeno od strane vijećnika.

Predsjednik Općinskog vijeća zatvara sjednicu.

Sjednica završava u 20,30 sati.

KLASA:021-01/22-10/8

URBROJ:238/39-01-22-2

Luka, 29. 11. 2022**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.