***AD/7 DONOŠENJE ODLUKE O IZRADI PLANA RAZVOJA OPĆINE LUKA***

***ZA RAZDOBLJE 2022-2029.G.***

***Obrazloženje***

*Do sada se planiranje i provedba razvoja Općine Luka odvijala prema Strategiji razvoja Općine Luka za razdoblje 2016.-2020. godine, no usvajanjem Nacionalne razvojne strategije Republike Hrvatske do 2030. godine, potrebno je donijeti i nove razvojne programe koji će biti usklađeni s ciljevima iste.*

*Plan razvoja Općine Luka predstavljat će srednjoročni akt strateškog planiranja kojim će se definirati posebni ciljevi za provedbu strateških i posebnih ciljeva koji su utvrđeni Nacionalnim planom razvoja te Planom razvoja Zagrebačke županije.*

*Sadržaj Plana razvoja utvrđen je Uredbom o smjernicama za izradu akata strateškog planiranja od nacionalnog značaja i značaja za jedinice lokalne i područne (regionalne) samouprave („Narodne novine“, broj 89/18).*

KLASA:

URBROJ:

Luka,

Na temelju članka 38. stavka 5. Zakona o sustavu strateškog planiranja i upravljanja razvojem Republike Hrvatske (″Narodne novine“ broj 123/17) i članka 43. Statuta Općine Luka („Glasnik Zagrebačke županije”, broj 24/18, 26/20 i 20/21) Općinsko vijeće Općine Luka na ----. sjednici održanoj dana ----------- g. donosi

**ODLUKU**

**O IZRADI PROGRAMA RAZVOJA OPĆINE LUKA**

**ZA RAZDOBLJE 2022. – 2029.GOD.**

**Članak 1.**

Ovom Odlukom pokreće se postupak izrade Plana razvoja Općine Luka za razdoblje od 2022. do 2029. godine (dalje u tekstu: Plan razvoja).

**Članak 2.**

Plan razvoja je srednjoročni akt razvoja kojim će se utvrditi razvojni ciljevi usmjereni na društveno-gospodarski razvoj Općine Luka te identificirati ključni razvojni projekti.

**Članak 3.**

Ovlašćuje se općinski načelnik za poduzimanje potrebnih radnji u vezi pripreme i izrade Plana razvoja.

O ovoj Odluci informirat će se javnost sukladno odredbama Zakona o sustavu strateškog planiranja i upravljanja razvojem Republike Hrvatske, objavom na službenoj web stranici općine.

**Članak 4.**

Ova Odluka stupa na snagu danom donošenja.

Ova Odluka objavit će se u „Glasniku Zagrebačke županije“.

OPĆINSKO VIJEĆE

Predsjednik

Krešimir Tuđman, stuč.spec.ing.aedif.